Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 για ένα ή περισσότερα στοιχεία της συγγραφής υποχρεώσεων μιας καταχωρημένης ονομασίας βάσει του άρθρου 17 ή του άρθρου 6 του εν λόγω κανονισμού

(2002/C 135/05)

Η παρούσα δημοσίευση παρέχει δικαίωμα προβολής ένστασης κατά την έννοια του άρθρου 7 του ανωτέρω κανονισμού. Οποιαδήποτε ένσταση στην παρούσα αίτηση πρέπει να διαβιβάζεται μέσω της αρμόδιας αρχής ενός κράτους μέλους εντός προθεσμίας έξι μηνών από την παρούσα δημοσίευση.

Η τροποποίηση δεν είναι δευτερεύουσας σημασίας και ως εκ τούτου πρέπει να δημοσιεύεται βάσει του άρθρου 6 παράγραφος 2 του εν λόγω κανονισμού.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ´ΑΡΘΡΟ 9

1. Καταχωρημένη ονομασία: Roquefort.

2. Αρμόδια υπηρεσία του κράτους μέλους: Institut National des Appellations d'Origine 138, avenue des Champs-Élysées F - 75008 Paris Τηλ. (33-1) 53 89 80 00 Φαξ (33-1) 42 25 57 97.

3. Αιτούμενη(ες) τροποποίηση(εις): - στήλη των προδιαγραφών:

[square ] όνομα

>PIC FILE= "C_2002135EL.000702.TIF">

περιγραφή

[square ] γεωγραφική περιοχή

[square ] απόδειξη της προέλευσης

>PIC FILE= "C_2002135EL.000703.TIF">

μέθοδος παρασκευής

[square ] δεσμός

>PIC FILE= "C_2002135EL.000704.TIF">

σήμανση

>PIC FILE= "C_2002135EL.000705.TIF">

εθνική απαίτηση

- τροποποίηση(εις):

Περιγραφή

Το τυρί έχει ύψος από 8,5 έως 11,5 cm (αντί από 8,5 έως 10,5 cm) και βάρος από 2,5 έως 3 kg (αντί από 2,5 έως 2,9 kg). Η περιεκτικότητά του σε ξηρά ουσία δεν πρέπει να είναι μικρότερη από 55 γραμμάρια ανά 100 γραμμάρια ώριμου τυριού (αντί 56 γραμμάρια ανά 100 γραμμάρια).

Μέθοδος παρασκευής

Διευκρινίζεται η φυλή των προβατίνων κοπαδιών γαλακτοπαραγωγής (φυλή Lacaune και "μαύρες" προβατίνες που προέρχονται από ζώα που αντιστοιχούν στο πρότυπο της φυλής "Lacaune"), με προθεσμία πέντε ετών για τη συμμόρφωση. Παρέχονται διευκρινήσεις για τη διατροφή τους (η οποία προέρχεται, εκτός παρεκκλίσεων, τουλάχιστον κατά τα τρία τέταρτα, από την περιοχή· υποχρεωτική καθημερινή βόσκηση μόλις το επιτρέπουν οι κλιματικές συνθήκες).

Παρέχονται διευκρινήσεις για το γάλα, την αποθήκευσή του, την προσθήκη πιτιάς (που πραγματοποιείται σε θερμοκρασία μεταξύ 28 °C και 34 °C), το πήγμα (απαγορεύεται η μεταφορά), το καλούπιασμα του πήγματος (που πραγματοποιείται μετά από προστράγγισμα), το στράγγισμα (χωρίς συμπίεση), τη σήμανση, την προσθήκη μυκήτων και τη διάτρηση του τυριού· η προθεσμία διάτρησης και η τοποθέτησή του στην αποθήκη εκλέπτυνσης είναι δύο ημέρες, κατ' ανώτατο όριο, έως τέσσερις ημέρες υπό ορισμένες συνθήκες. Η επεξεργασία του τυριού πραγματοποιείται σε ειδικά εργαστήρια.

Η εκλέπτυνση και η ωρίμανση του τυριού πραγματοποιούνται σε ελάχιστη περίοδο 90 ημερών που υπολογίζονται από την ημέρα παρασκευής του. Κατά τη διάρκεια αυτής της περιόδου, γίνεται μια εκλέπτυνση η οποία ακολουθείται από ωρίμανση υπό κατευθυνόμενη θερμοκρασία. Το τυρί εκτίθεται ακάλυπτο στις αποθήκες για περίοδο που είναι αναγκαία για την καλή ανάπτυξη του Pénicillium Roqueforti. Η διάρκεια αυτή δεν μπορεί, σε καμία περίπτωση, να είναι μικρότερη από δύο εβδομάδες. Ακολουθεί αργή ωρίμανση μέσα σε προστατευτική συσκευασία σε αυτές τις αποθήκες ή σε θαλάμους με κατευθυνόμενη θερμοκρασία όπου τοποθετούνται αυτά τα τυριά. Η προστατευτική συσκευασία πραγματοποιείται αποκλειστικά στις αποθήκες.

Η ωρίμανση, η αποθήκευση, ο τεμαχισμός, η πρώτη συσκευασία, η προσυσκευασία και η συσκευασία των τυριών πραγματοποιούνται αποκλειστικά στην κοινότητα Roquefort-sur-Soulzon.

Σήμανση

Με εξαίρεση τη μάρκα της συνομοσπονδίας Brebis Rouge καθώς και άλλες ιδιαίτερα εμπορικά σήματα ή εμπορικές επωνυμίες ή επιγραφές, απαγορεύεται η προσθήκη στο όνομα της ονομασίας "Roquefort" οποιουδήποτε προσδιορισμού ή οποιασδήποτε άλλης μνείας.

Εθνικές απαιτήσεις

Το "Διάταγμα της 29ης Δεκεμβρίου 1986", να διαβαστεί "Διάταγμα σχετικό με την ελεγχόμενη ονομασία προέλευσης 'Roquefort'".

4. Ημερομηνία παραλαβής του πλήρους φακέλου: 14 Σεπτεμβρίου 2001.